Diari Oficial de la Generalitat Valenciana


Sumari del DOGV 3525, del 25-06-1999 (1999/5109)

ORDRE de 21 de maig de 1999, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre docent privat La Presentación d'Alcoi.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3525

Data del DOGV
:   25-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/5109


Data del document
:   21-05-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alcoi
    * ensenyament primari

ORDRE de 21 de maig de 1999, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre docent privat La Presentación d'Alcoi. [1999/5109]
  
L'expedient ha sigut iniciat pel representant del centre privat La Presentación, situat en el carrer Pintor Casanova, 22 d'Alcoi, número de codi 11684121, en sol·licitud d'autorització per a implantar el segon cicle d'Educació Infantil.
  
El centre obtingué classificació definitiva en el nivell d'Educació Preescolar per a un total de 5 unitats i 190 llocs escolars de capacitat, segons consta en l'Ordre Ministerial de 24 de novembre de 1977 (BOE d'11 de gener de 1978).
  
L'expedient ha sigut tramitat per la Direcció Territorial corresponent, que, a la vista de l'informe favorable de la Unitat d'Inspecció Educativa, proposa accedir a allò sol·licitat.
  
Atés que allò disposat en la disposició addicional 3a 1 a) del Reial Decret 1.004/1991, de 14 de juny, no eximix el centre de l'obligació d'adaptar-se quant al nombre de llocs escolars i relació professor/alumne.
  
Vistos la Llei Orgànica 8/1985, de 3 de juliol (BOE de 4 de juliol), reguladora del Dret a l'Educació; el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris; l'Ordre de 17 de juny de 1992, (DOGV de 16 de juliol), de la Conselleria de Cultura, Educació i Ciència, que regula la implantació gradual del segon cicle de l'Educació Infantil en la Comunitat Valenciana, i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Autoritzar la implantació del segon cicle d'Educació Infantil al següent centre docent privat en els termes que s'hi especifiquen
  
Centre: La Presentación
  
Titular: HH Carmelitas de la Caridad
  
Domicili: c/ Pintor Casanova, 22
  
Localitat: Alcoi
  
Província: Alacant
  
Codi: 42161716
  
Ensenyaments que s'hi implanten i capacitat:
  
- Educació Infantil, II cicle, per a 5 unitats i 100 llocs escolars
  
Segon
  
La present autorització tindrà efecte a partir de l'inici del curs acadèmic 1999/2000, i quedarà en tot cas condicionada a l'aprovació per la Direcció Territorial, previ informe de la Inspecció Educativa, de les titulacions del professorat que el titular del centre es compromet a aportar.
  
Tercero
  
Modificar la denominació genèrica de l'actual centre d'Educació Preescolar, que passarà a ser la de centre d'Educació Infantil, segon cicle.
  
Disposició addicional
  
Allò disposat en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Hble. Sr. conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 21 de maig de 1999
  
El conseller de Cultura, Educació i Ciència.
  
MANUEL TARANCÓN FANDOS